FOX ฟ้องธนาคารกรุงเทพ 2,500 ล้าน ไม่จ่ายค่าลิขสิทธิ์ GMM และ CTH - FINNOMENA
FOX NETWORK GROUP ASIA ฟ้องธนาคารกรุงเทพ จำกัด (มหาชน) สำหรับค่าลิขสิทธ์การออกอากาศรายการของฟ็อกซ์ สำหรับค่าลิขสิทธ์การออกอากาศรายการของฟ็อกซ์ แทน บริษัท จีเอ็มเอ็ม แกรมมี่ จำกัด (มหาชน) และบริษัท ซีทีเอช จำกัด (มหาชน)
14 ธ.ค. 2559

FOX NETWORK GROUP ASIA หรือ ฟ็อกซ์ เน็ตเวิร์ค กรุ๊ป เอเชีย (FOX) ประกาศวันนี้ว่า ได้ยื่นเรื่องต่อศาลที่ฮ่องกงและไทย ฟ้องธนาคารกรุงเทพ จำกัด (มหาชน) สำหรับค่าลิขสิทธ์การออกอากาศรายการของฟ็อกซ์ แทน บริษัท จีเอ็มเอ็ม แกรมมี่ จำกัด (มหาชน) และ บริษัท ซีทีเอช จำกัด (มหาชน) สองยักษ์ใหญ่ธุรกิจดิจิทัลทีวี
เนื่องจาก ทั้ง GMM และ CTH ได้ค้างชำระค่าสิทธิ์การออกอากาศดังกล่าวเป็นมูลค่ากว่า 2,500 ล้านบาท และต้องชำระดอกเบี้ยกรณีจ่ายล่าช้า ซึ่งธนาคารกรุงเทพเป็นผู้ออกแบงก์การันตีเพื่อค้ำประกันการชำระเงินให้กับจีเอ็มเอ็ม และซีทีเอช ตั้งแต่ปี 2558 ซึ่งธนาคารกรุงเทพ ไม่ได้ทำตามสัญญาเพื่อจ่ายแบงก์การันตีแทน 2 บริษัทดังกล่าว
ซูบิน กานเดเวีย ประธานบริษัท ฟ็อกซ์ เน็ตเวิร์ค กรุ๊ป ประจำภูมิภาพเอเชีย-แปซิฟิก และตะวันออกกลาง แจ้งว่า การผิดสัญญาในการจ่ายแบงก์การันตีครั้งนี้ไม่เพียงจะส่งผลต่อฟ็อกซ์เท่านั้น แต่จะมีผลต่อความมั่นใจของนักลงทุนต่างชาติที่มีต่อประเทศไทย
“ความน่าเชื่อถือของธนาคาร ถือว่าเป็นทรัพย์สินที่สำคัญที่สุดของการเป็นผู้ให้บริการทางการเงิน แบงก์การันตีที่ออกโดยธนาคารถือว่าเป็นเครื่องมือทางการเงินที่เป็นพื้นฐานต่อทั้งระบบการเงินและการพาณิชย์ของประเทศ ดังนั้น การทำหน้าที่ผู้ค้ำประกันตามสัญญา ถือเป็นสิ่งที่สำคัญที่ทำให้ผู้ลงทุนเชื่อมั่นต่อธนาคารไทย การเพิกเฉยในการทำหน้าที่ดังกล่าว จึงถือเป็นความเสี่ยงต่อความน่าเชื่อถือของธนาคารด้วย”
ทั้งนี้ FOX ได้ทำสัญญาให้สิทธิ์ในการออกอากาศรายการต่างๆ แก่ จีเอ็มเอ็ม และซีทีเอช ตั้งแต่ปี 2556
ที่มา : https://brandinside.asia/fox-sue-bangkokbank-for-lg-tvdigital/
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: